| **Helmī Stalte** |
| --- |
|  |
| H. Staltė 2020 m. |
| Gimė | 1949 m. rugpjūčio 7 d.Agenskalnas (Ryga), Latvija |
| Mirė | 2023 m. birželio 6 d. (73 metai)Ryga, Latvija |
| Tėvai | Oskars StaltsMarija Stalte |
| Sutuoktinis (-ė) | Dainis Stalts |
| Vaikai | Raigo Stalts, Julgī Stalte, Dāvis Stalts |
|  |
| Veikla | muzikė, pedagogė |
|  |
| Alma mater | Rygos pedagogikos mokykla |
|  |
| Žymūs apdovanojimai |
| * Trijų žvaigždžių ordinas (2006 m.)
* Marijos žemės kryžiaus ordinas (2006 m.)
 |

**Helmė Staltė** (latv. *Helmī Stalte*, 1949 m. rugpjūčio 7 d. Agenskalnas (Ryga), Latvija – 2023 m. birželio 6 d. Ryga, Latvija) – lyvių ir latvių muzikė, pedagogė, kultūros ir visuomenės veikėja, politikė.

Biografija
----------

Gimė lyvio jūrų kapitono Oskaro Stalto šeimoje. Tėvai davė suomišką vardą: suom. *helmi* reiškia 'perlas'. Rygos J. Medinio muzikos vidurinėje mokykloje baigė chorinio dirigavimo specialybę, vėliau – Rygos pedagogikos mokykloje pradinių mokslo įstaigų muzikos vadovės specialybę.

Helmė Staltė yra dirbusi Latvijos Etnografinio buities muziejaus po atviru dangumi folkloro specialiste, Rygos tarybos Kultūros valdyboje, Nacionalinio radijo ir televizijos valdyboje. Du kartus (2001–2009 m.) išrinkta iš partijos „Tėvynei ir laisvei" sąrašo dirbo Rygos tarybos deputate, buvo Kultūros, meno ir religijos reikalų komiteto pirmininkė.

1972 m. Rygoje susikūrus lyvių folkloro ansambliui „Līvlist" („Lyviai"), Helmė Staltė aktyviai įsitraukė į jo veiklą. 1976 m. drauge su vyru Dainiu Staltu įkūrė lyvių ir latvių folkloro ansamblį „Skandinieki" ir buvo jo vadovė. H. Staltė ir D. Staltas 1989 m. Mazirbėje pirmą kartą surengė Lyvių šventę, kuri nuo tol tapo kasmetine. H. Staltė buvo tarptautinio folkloro festivalio „Baltica" meno valdybos narė, švenčių režisierė, taip pat – Latvijos folkloro draugijos narė, 2009 m. viena iš jos steigėjų. Ji intensyviai darbavosi Lyvių sąjungos veikloje, palaikė lyvišką dvasią lyvių vaikų stovyklose. 2019 m. apie ją pastatytas dokumentinis filmas „Helmė Staltė – lyvių vėjo balsas" („Helmī Stalte – līvu vēja balss").

### Šeima

Būsimasis vyras Dainis Grasis po vedybų priėmė žmonos pavardę ir tapo Dainiu Staltu. Sūnūs – Raigas Staltas (iš pirmosios santuokos, miręs (1967–2014), Davis Staltas, duktė – Julgė Staltė.

Apdovanojimai
-------------

* Trijų žvaigždžių ordinas (2006)
* Marijos žemės kryžiaus ordinas (2006)

Nuorodos
--------

* H. Staltės atliekamos dainos

Išnašos
-------

1. 1 2 3 4 5  „Helmī Stalte". livones.net. Nuoroda tikrinta 2022-06-26.
2. ↑  „No Kurzemes līdz Rīgai: Staltu dzimtas stāsti". la.lv. 2019-10-21. Nuoroda tikrinta 2022-06-29.
3. 1 2 3  Zane Ernštreite (2020-12-12). „LĪVU VALODA MAN IR DZIESMU VALODA". livones.net. Nuoroda tikrinta 2022-06-30.
4. 1 2  „In Memoriam rahvamuusik ja liivi folklorist Helmī Stalte (1949-2023)". *fennougria.ee*. 2023-06-08. Nuoroda tikrinta 2023-06-10.
5. ↑  *klasika.lsm.lv (2015-06-08): Lībiešu ansamblis „Līvlist" – vēsture un šodiena, Nuoroda tikrinta 2022-06-26*
6. ↑  „Latvijas folkloras biedrība". *folklorasbiedriba.lv*. Nuoroda tikrinta 2023-06-10.
7. ↑  „"Gaismas pils" simtgadē demonstrēs filmu "Helmī Stalte - līvu vēja balss"". Latvijas Nacionālais kultūras centrs. 2019-08-29. Nuoroda tikrinta 2023-06-12.
8. 1 2  Eva Johansone (2018-03-28). „Latvijas ievērojamās dzimtas. Kolkas līvu stiprā ģimene — Stalti". KasJauns.lv. Nuoroda tikrinta 2022-06-30.
9. ↑  „Helmī Stalte". garamantas.lv. Nuoroda tikrinta 2022-06-26.